Vittmi Siġġiwin li mietu fl-aħħar Gwerra Dinjija Tagħrif miġbur minn Joseph Schembri (Jaqbad ma' ta' Diċembru 1992) Baldacchino Karmnu 'Ta' Ratinu' ta' 44 sena. Ir-raġel ta' Marija ta' 20 Triq il-Knisja l-Qadima (Ħu Wistin li semmejna fil-ħarġa li għaddiet). Nhar it-Tlieta 17 ta' Marzu, 1942 Karmnu rikeb il-karettun u telaq lejn il-għalqa 'tal-Magħluqa', in-naħa tal-Ħofor. Waqt li kien qiegħed jaħrat qrib il-ġiebja, ajruplan tal-għadu, ġej minn naħa 'tal-Magħlaq', waddab tliet bombi u Karmnu ġie f'nofshom. Dawn splodew u Karmnu miet fil-post; il-bagħla mietet tnax-il ġurnata wara. Fejn ġew il-bombi għamlu ħsara kbira. Ftit qabel l-inċident kien mar it-tifel ta' Karmnu, Ġanni, bil-kafċ. Karmnu kien qal lit-tifel biex imur l-għalqa 'tas-Sruġ' biex jaqla' l-furrajna. Kieku baqa' hemm Ġanni kien imut ma' missieru, Cachia Karmnu 'Ta' Bezzuna' ta' 53 sena. Ir-raġel ta' Calcedonia ta' 5, Sqaq 1, Triq tan-Nofs. Nhar il-Ġimgħa 24 t'April, 1942 Karmnu flimkien ma' Karmni, it-tifla tiegħu, rikbu l-ħmara u rħewlha lejn il-Belt Valletta biex ibigħu l-ħaxix. Filgħodu ajruplani tal-għadu attakkaw il-Port il- Kbir, u bombi ġew imwaddba fuq il-Belt. F'dak il-ħin Karmnu kien mar jistkenn taħt il-mina ta' Hastings fejn kien sab tlett irġiel u żewġ nisa Ingliżi. Bomba tal-għadu ġiet direct hit fuq il-mina, u ma' nstab ħadd minnhom, ħlief sieq Karmnu li martu kienet għarfitha. Spiteri Ġużeppi 'Ta' Smina'. Ta' 36 sena. Ir-raġel ta' Katerina ta' 61, Triq San Nikola. Nhar is-Sibt 13 ta' Ġunu, 1942 Ġużeppi mar fl-għalqa 'ta' Kilpa' biex jimborġa t-tadam (jew jagħti traba lit-tadam) sab butterfiv anti-personnel bomb u ġibidha bl-imgħażqa. Din ħadet fil-pront u ħallietu midrub gravi. Huwa miet fi triqtu lejn l-isptar. Farrugia Nikola 'Tal-Gelegus' ta' 43 sena. Ir-raġel ta' Karmena ta' 41 Triq Ramija. Nhar it-Tnejn 15 ta' Ġunju, 1942 f'xi tmienja ta' filgħaxija Nikola ġie lura lejn id-dar mill-għalqa. Ftit wara l-familja nġabret għall-ikla ta' filgħaxija. Ftit ħin wara huma semgħu ħoss ta' ajruplan tal-għadu riesaq, u ħarġu jiġru 'l barra. Il- missier kien baqa' l-aħħar wieħed biex jagħlaq il-bieb. Bomba ġiet direct hitfuq id-dar u din waqgħet, il-missier ġie mtajjar għal mal-ħajt tal-faċċata, u miet dak il-ħin stess. Cutajar Wenzu 'Tal-Qalba' ta' 62 sena. Kien joqgħod 41 Triq il-Ġdida. (Il-lavur tal-koppla tal-knisja kien ħadmu kollu waħdu). Muscat Ġużeppa 'Tat-Tingi' ta' 51 sena. Il-mara ta' Karmnu ta' 39 Triq Santa Margerita. Muscat Leli , Ta' 22 sena, it-tifel ta' Karmnu u Ġużeppa. Ta' 17-il sena, it-tifel ta' Karmnu u Ġużeppa. Ta' 16-il sena, it-tifla ta' Karmnu u Ġużeppa. Ta' 20 sena, it-tifla ta' Karmnu u Ġużeppa. Schembri Ġużeppa 'Ta' Margerit' jew 'Ta' Lonz'. Ta' 50 sena ta' 40, Triq Santa Margerita. Nhar il-Ġimgħa 3 ta' Lulju, 1942 fis-1.30 ta' bil-lejl ġew imwaddba xi bombi fil-bidu ta' Triq tan-Nofs u Triq Santa Margerita, u fuq id-dar tal-familja Muscat fejn ġrat diżgrazzja lill-familja Muscat fejn twaqqgħet id-dar u mietu l-omm, Ġużeppa, Lelit-tifel, u Maria Concetta t-tifla; il-missier Karmnu kien baqa' mirdum għal jumejn sħaħ u sabuh għadu ħaj, u li wara kien għex ghal żmien twil. Żewġ bombi milli kienu ntefgħu bil-lejl kienu time bombs, waħda akbar mill-oħra. Waħda minnhom ġiet fil-bokka tax- xelter fejn il-kappella ta' Santa Margerita u l-oħra ġiet fejn il- bokka tax-xelter bejn Triq Santa Margerita u Triq tan-Nofs. Dawn b'miraklu ma splodewx, għax kieku splodew kienu jmutu ma' tlett mitt ruħ li kien hemm ġox-xelter. In-nies ħarġu jiġru u telqu lejn darhom. Ma' dawn in-nies kien hemm Ġużeppa Schembri (din fiż-żmien kienet seftura mas-Sur- mast Ġużeppi Agius li kien ħalla b'wirt id-dar tiegħu lis- Soċjetà tad-Duttrina Nisranija) li kienet tieħu ħsieb oħta Barbri (Barbara - ex-għalliema) għax kienet marida fis-sodda. Minn ġox-xelter ħarġuha bis-sodda u ħaduha d-dar quddiem ix-xelter. Fl-10.30 ta' filgħodu splodiet waħda mill-bombi u waqgħet parti mid-dar ta' Ġużeppa Schembri u oħtha Barbri. Ġużeppa nstabet mejta u Barbri baqgħet ħajja fis-sodda. Cutajar Wenzu kien qiegħed ineħħi d-debris u f'ħin minnhom sab bomba, u din f'ħakka t'għajn splodiet u qatlet lil Wenzu u wieħed mill-aħwa ta' Muscat, it-tifel Salvu, u ndarbu Borg Nikolina, fejn mietet erbat'ijiem wara, u Cachia Rita li mietet ġimgħa wara. Borg Nikolina 'Ta' Palales' ta' 62 sena, il-mara ta' Karmnu ta' 124, Triq il- Kbira. Nhar il-Ġimgħa 3 ta' Lulju, 1942 Nikolina kienet ħarġet biex tixtri, u għaddiet minn Triq Santa Margerita. Hija għaddiet mill- post fejn Wenzu Cutajar kien qed ineħħi d-debris. Bl-istess bomba Nikolina indarbet serjament u mietet erbat ijiem wara fl-isptar Ta' Bugeja, il-Ħamrun, nhar it-Tlieta 7 ta' Lulju, 1942. Cachia Rita 'Ta' Bezzuna' ta' 13-il sena. It-tifla ta' Calcedonia ta' 5 Sqaq Nru. 1, Triq tan-Nofs. Dak in-nhar li miet Wenzu fl-istess ħin, Rita kienet mibgħuta biex iġġib mgħażqa, biex inaddfu t-terrapien. X'ħin splodiet il- bomba Rita ġietferuta gravament. Ittieħdet l-isptar Ta' Bugeja fejn mietet ġimgħa wara, nhar il-Ġimgħa 10 ta' Lulju, 1942. Camilleri Philip 'Taċ-Ċafott' ta' 28 sena, it-tifel ta' Salvu ta' 64 Triq tan-Nofs. Nhar is-Sibt 19 ta' Diċembru, 1942 bil-lejl Philip ma marx fix- xelter u baqa' rieqed meta ġiet bomba fuq id-dar, intradam u tilef ħajtu. Borg Ċikku 'Tan-Nassa' ta' 5 snin, it-tifel ta' Nikola ta' 54 Triq Ramija. 'Tan-Nassa', Ta' 11-il sena, it-tifel ta' Nikola ta' 54 Triq Ramija. 'Ta' Qarweż' ta' 9 snin. It-tifel ta' Karmnu ta' 15 Triq il-Kbira. Saliba Salvu Tat-Tiber' ta' 9 snin. It-tifel ta' Leli u Carmela ta' 12 Triq il- Kbira. Nhar l-Erbgħa festa ta' San Pawl Nawfragu, 10 ta' Frar, 1943 wara l-quddiesa tat-tfal tas-sitta ta' filgħodu, li kienet issir fl- Oratorju, dawn l-erbat itfal telqu lejn djarhom, u x'ħin waslu fejn l-Ecce Homo, Ċikku Borg sab bomba żgħira (anti-person- nelbomb) utelaq jiġri fejn ħuħ Leli, u tahielu f'idu. Waqt li kienu qegħdin jilagħbu biha l-bomba splodiet u qatlet lil Ċikku, Leli, Karmnu u Salvu. Qrib dawn it-tfal kien hemm in-nies, fosthom Indri Xerri li safa korrut sewwa u ġie meħud l-isptar Bugeja, il- Ħamrun. Għalkemm Indri Xerri kien safa' ferut f'dan l-inċident ta' l-10ta' Frar, 1943 ħdejn l-Ecce Homo, hu ma mietx b'hekk. Miet tliet snin wara fit-8 t'Awissu, 1946. Vassallo Wenzu 'Ta' Santu' ta' 9 snin. It-tifel ta' Leli ta' 11, Triq San Ġwann, Sqaq San Ġwann. Nhar il-Ħadd 9 ta' Mejju, 1943 Wenzu flimkien mal-ġenituri . tiegħu telqu lejn Għar Lapsi. X'ħin waslu fejn id-Dar tal- Providenza, Wenzu sab bħal thermos fl-art, ġabru u żammu f'idu. X'ħin waslu fejn l-għar ta' Għar Lapsi, Wenzu pprova jiftħu, meta f'daqqa waħda sploda u ħallieh mejjet. TIFKIRA TAL-MEJTIN TAL-GWERRA Il-Kunsill Pastorali Parrokkjali bi ħsiebu jagħmel mafkar lil dawk li tilfu ħajjithom fil-gwerra fis-Siġġiewi ma' ġenb